OnePlus Nord 3 lanceret – her er prisen

OnePlus har i dag lanceret Nord 3: en telefon med skarpe features til prisen.

Den længe ventede efterfølger til OnePlus Nord 2T er her. Nord 3 er blevet opgraderet over hele linjen med bla. hurtigere processor, bedre skærm og forbedret kamera.

Lynhurtig chip og skarpt kamera

Skærmen er vokset til 6,7″ og har samtidig fået en højere opløsning + 120Hz. Den maksimale lysstyrke er ligeledes også forøget. Drivkraften bag Nord 3 er en Dimensity 9000-chip, hvilket er på højde med sidste års top-of-the-line chipset fra Qualcomm, nemlig Snapdragon 8+ Gen 1.

På bagsiden af telefonen er der tre kameraer, hvor hovedlinsen på 50MP med OIS er lånt fra OnePlus 11. Udover dette er der et 8MP ultrawide-kamera, samt en 2MP makro-linse.

Batteriet er på 5.000 mAh og understøtter 80W hurtigladning.

OnePlus lover desuden 3 års softwareopgraderinger og 4 års sikkerhedsopdateringer til telefonen.

Telefonen kommer i to farver: Misty Green og Tempest Gray.

OnePlus Nord 3 i Misty Green og Tempest Gray

Pris og lancering

OnePlus Nord 3 kommer i to konfigurationer:

Udgaven med 8 GB RAM og 128 GB lagerplads koster 3.699 kroner.
Modellen med 16 GB RAM og 256 GB lagerplads koster 3.999 kroner.

Telefonen kan allerede forudbestilles i dag og den lander i butikkerne den 12. juli.